6)+Αρνητικές+διαστάσεις+του+Facebook

__1) Αυτοκτονίες- Δολοφονίες__
==Θα μπορούσαμε να πούμε πως το Facebook έχει τις θετικές του διαστάσεις, όμως και οι αρνητικές του διαστάσεις εμφανίζονται σε μεγάλο βαθμό. Μπορεί μέσω αυτού του κοινωνικού δικτύου να μπορεί ο καθένας να ενημερώνεται για πληθώρα γεγονότων, αλλά πολλές φορές παρασύρεται κιόλας από αυτά που μαθαίνει. Έτσι, μη αξιολογώντας τις πηγές του πολλές φορές βρίσκεται θύμα των επιλογών του. Αυτό αποδεικνύεται κιόλας με τις όλο και περισσότερες δημοσιεύσεις στο Facebook που αναφέρονται σε βιασμούς, θανάτους κι άλλου τέτοιου είδους απάνθρωπες πράξεις από μία γνωριμία μέσω Facebook.==

**2)__Παιδεραστία__**
==Μέσω του Facebook έχει ο καθένας τη δυνατότητα να εκφράζει την άποψή του. Με αυτόν τον τρόπο έχει το δικαίωμα ο οποιοσδήποτε να συμφωνήσει ή και να διαφωνήσει με την άποψη του άλλου. Έτσι, μέσω αυτού του κοινωνικού δικτύου αρχίζει να εμφανίζεται το φαινόμενο της παιδικής κακοποίησης ή αλλιώς παιδεραστίας. Υπάρχουν άνθρωποι, οι οποίοι δεν ντρέπονται πλέον να εκφράσουν αυτή την ιδιαίτερη προτίμησή τους και δημόσια, αναφέροντας πως δεν είναι σωστό από μέρους των υπολοίπων να κατακρίνουν τις προτιμήσεις του καθενός.==

__** 3) Μειωμένες φοιτητικές/εργασιακές αποδόσεις **__
==Ένα άλλο φαινόμενο, το οποίο παρουσιάζεται μέσω του Facebook και των υπόλοιπων κοινωνικών δικτύων που μοιάζουν με αυτό, είναι η απόλυση ενός ποσοστού των εργαζομένων, καθώς η οποιαδήποτε εταιρία δε θα επιθυμούσε τη μείωση της παραγωγικότητάς της για έναν υπάλληλο. Εκτός αυτού όμως, και ένας φοιτητής ή και μαθητής μπορεί να καθυστερήσει ή ακόμα χειρότερα να ξεχάσει κάποιες από τις εργασίες του, με αποτέλεσμα να μειωθεί ο βαθμός του και η αποδοτικότητά του γενικώς.==

**__ 4) Παραβίαση προσωπικών δεδομένων __**
==Μία ακόμη σημαντική αρνητική διάσταση του Facebook είναι ότι πολλοί βρίσκουν την ευκαιρία να παραβιάσουν τα προσωπικά δεδομένα διάφορων ανυποψίαστων πολιτών. Είναι διαδεδομένο πλέον το φαινόμενο που επιτήδειοι βρίσκουν ή δημιουργούν φωτογραφίες και στη συνέχεια φτιάχνοντας ένα εικονικό προφίλ αναρτούν αυτές τις φωτογραφίες, οι οποίες παρουσιάζουν το ανυποψίαστο θύμα σε ιδιαίτερες και πιο προσωπικές στιγμές.==

**__5) Ρατσισμός/Υβριστικοί χαρακτηρισμοί__**
==Συχνά μέσα σε αυτά τα κοινωνικά δίκτυα εμφανίζεται το φαινόμενο των ρατσιστικών αλλά και υβριστικών χαρακτηρισμών προς κάποιους συμπολίτες μας. Ως ένα γνωστό πλέον φαινόμενο αντιμετωπίζεται ο ρατσισμός που διακατέχει μεγάλη ποσότητα ανθρώπων προς άλλη μία θρησκεία, φυλή και πολλά άλλα, ο οποίος παρουσιάζεται πλέον σε μεγάλο ποσοστό και στο διαδίκτυο. Πλέον παρουσιάζεται το φαινόμενο των υβριστικών χαρακτηρισμών προς πολλούς ανθρώπους μέσω του Facebook, κυρίως όταν δεν υπάρχει συμφωνία απόψεων ανάμεσα στους ανθρώπους που συνομιλούν.==

__** 6) Αποξένωση **__
==Μέσα από την πολύωρη και συστηματική ενασχόληση των ανηλίκων με το διαδίκτυο και με ιστοσελίδες όπως το Facebook, υπάρχει ο κίνδυνος της απομόνωσης και της κοινωνικής αποξένωσης, ο οποίος απειλεί να διαταράξει ακόμη και την ψυχική τους ισορροπία. Ιδιαίτερα οι ανήλικοι θεωρούν πως αυτά τα κοινωνικά δίκτυα θα μπορέσουν να τους βοηθήσουν να κοινωνικοποιηθούν. Οι ανθρώπινοι εγκέφαλοι, όπως έχουν υποστηρίξει επιστήμονες, μπορούν να έρθουν σε επαφή και συνεννόηση το πολύ με 150 φίλους.==

**__7) Πιθανή εκμετάλλευση/Παραπλάνηση __**
==Όπως φαίνεται, αν το παρατηρήσουμε καλύτερα, το συγκεκριμένο κοινωνικό δίκτυο έχει εξελιχθεί σε πεδίο ανεξέλεγκτης δράσης διαφημιστικών, που έχουν πρόσβαση στα προσωπικά δεδομένα των μελών του. Οι καταναλωτές με την προτίμηση που δείχνουν συνεχώς στα εμπορεύματα που έρχονται στην αγορά καθημερινά, τόσο και οι ιστοσελίδες κοινωνικής δικτύωσης, προσπαθούν να εκμεταλλευτούν αυτή τη συμπεριφορά και να αντλήσουν κέρδη. Με αυτόν τον τρόπο οδηγούμαστε στην παραπλάνηση, αλλά και εκμετάλλευση του καταναλωτή.==

__**8) Εκβιασμός **__
== Ένα άλλο συχνό φαινόμενο το οποίο εντοπίζεται πλέον μέσα σε αυτά τα κοινωνικά δίκτυα, όπως είναι το Facebook, είναι το φαινόμενο του εκβιασμού, στον οποίο συχνά πέφτουν θύματα πολλοί ανυποψίαστοι πολίτες. Ο εκβιασμός μπορεί να αφορά κάποιο χρηματικό ποσό το οποίο επιθυμεί ο εκβιαστής να παραλάβει. Υπάρχουν όμως φορές που ο εκβιαστής (κυρίως νεαρής ηλικίας) δεν επιδιώκει τα χρήματα, αλλά προσπαθεί να δείξει σε συμμαθητές του κυρίως, ότι είναι ένα άτομο που τολμά να φερθεί έτσι, απλά επειδή είναι θαρραλέος. ==

[]
==[] ==

__**9) Εθισμός **__
==Θα μπορούσε κανείς να παρατηρήσει πώς τα άτομα τα οποία δικτυώνονται σε αυτά τα κοινωνικά δίκτυα κατά το μεγαλύτερο μέρος. Αυτό συμβαίνει γιατί πλέον βιώνουμε μία προσωπική ανασφάλεια σε ατομικό επίπεδο σχεδόν σε όλους τους τομείς που εξελίσσεται η απομόνωση. Στις μέρες μας είμαστε <<αναγκασμένοι>> να κάνουμε παρέα με άτομα είτε από ανάγκη, είτε επειδή συναναστρεφόμαστε πολλές ώρες την ημέρα μαζί τους. Το Facebook μας βγάζει από αυτό το αδιέξοδο και μας επιτρέπει να κάνουμε παρέα με τα άτομα που εμείς επιθυμούμε. Το μόνο όμως που στο τέλος προσπαθούμε να καταφέρουμε είναι να δείξουμε στους υπόλοιπους πόσο μεγάλο βαθμό αποδοχής έχουμε στους άλλους, μιας αποδοχής που γίνεται ουσιαστικά χωρίς να μας κρίνουν, αφού δεν υπάρχει κάποια προσωπική σχέση.==